ZAPISNIK 
23. sjednice Vijeća Mjesnog odbora Lipnica,
održane u četvrtak, 27. travanj 2023. godine
 s početkom u 18,00 sati.

Nazočni članovi Vijeća: Hrvoje Azinović, Tomislav Kovačić, Ivan Kovačić, Goran Pavičić i Dinko Kovačić.

Predsjedava Ivan Kovačić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 23. sjednicu Vijeća. Predlaže da se prije utvrđivanja dnevnog reda usvoji zapisnik 22. sjednice. Bez rasprave, jednoglasno (5 “za”), Vijeće prihvaća tekst zapisnika 22. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo

DNEVNI RED:

1. Pitanja, prijedlozi i obavijesti

/ Prelazi se na rad po dnevnom redu. /

Ad 1) Pitanja, prijedlozi i obavijesti  

Predsjednik Vijeća Ivan Kovačić izvijestio je vijećnike te je zatražio da se na sljedećoj sjednici donese zaključak o postavljaju ploče s nazivom mjesta Lipnica – 2 km na lokacijama Mrzlo polje i Sirkovina. 
Predsjednik Vijeća Ivan Kovačić obavijestio je vijećnike o šodranju od ulice Šimuni do Podvrta (cca 50 metara je gotovo) ali je potrebno dovršiti do kraja. 
Vezano uz problematiku s Lipničkom cestom dogovoreno je da se s javnom nabavom kreće u travnju 2023. godine za rekonstrukciju i izgradnju nogostupa ( do izbora izvođača radova Gradskom ureda za obnovu, izgradnju, prostorno uređenje, graditeljstvo, komunalne poslove i promet bi trebale ishoditi suglasnost Hrvatskih šuma). Trenutni mjesni odbor Lipnica nema nikakve informacije da li se pokrenula javna nabava. Gospodinu Konđi je poslan upit putem maila, ali se povratna informacija nikad nije dobila.       

Sjednica Vijeća je završila u 19:30.

Zapisnik sastavila: 							     
Barbara Jalžabetić, bacc.ing.admin.chris.

KLASA: 024-08/23-003/891
URBROJ: 251-13-11-8/006-23-2

